Westmose: januar 2011
Jeg fik købt nogle sort/hvide viskestykker med ugler fra Sødahl. De er allerede syet til puder på ingen tid max. 30 min vil jeg tro. I Stof2000 købte jeg 2 meter pladevat (egentlig beregnet til et andet projekt nå pyt) der er nu en meter i hver pude. Trin for trin:
- Fold viskestykket på midten ret mod ret
- Sy langs kanterne - lav en god stor åbning (jeg valgte siden men nok lidt smartere i bunden, så ses den sidste stikning jo slet ikke)
- Vend pudebetræk og fyld en meter pladevat i hver (den måde vores Stof2000 har pakket deres pladevat på, skal det bare klippes midt over....det er foldet)
- Sy åbningen enten med fine håndsting eller som jeg på maskinen
- Sy lynlås i åbningen
- Find en mere fyldig monteringspude.....disse puder bliver lidt flade - men jeg synes nu de er ret fine alligevel - kan jo også bruges som en slags hynde.
Faldt lige over dette tilbud i det nye katalog fra Inspiration:
4 viskestykker for en hund fra Sødahl. Jeg skal ud og købe uglerne og forglemmigej (de velkendte små hvide blomster - total favortit). Ugle viskestykkerne vil jeg sy et par puder af. Puden kan også købes færdigsyet se lige her, hvor også billedet er lånt.
Søndagens program for Sofia og jeg er blogtræf i Fredericia hos Mamma Mia´s verden. Mia byder på frokost, vi skal bytte stof og tapet og så har hun arrangeret en fin krea kurv hvor Fastelavn er temaet. Jeg glæder mig rigtig rigtig meget....
Læs meget mere her. Der er stadig et par ledige pladser - ses vi?
Jeg har også fået de Awards der løber rundt i Blogland i øjeblikket - mange tak. Jeg har lige skulle tygge lidt på hvad jeg skulle skrive - men her er en hel masse nyt om mig.....
Den første Award er fra Kreativista i Boligrum!
1. Jeg vil rigtig gerne lære at strikke.....virkelig gerne. Men jeg aner intet om garn, læse mønstre, teknikker og lignende og så føles det bare så svært, når det skal læres helt fra bunden....
2. Jeg har tidligere lært mig selv at svømme crawl. Ved godt det lyder lidt mærkeligt men jeg lånte bøger på biblioteket (det er jo mange år siden), studerede teknikkerne og tilbragte TIMER i svømmehallen. I dag er det min foretrukne "svømmestil" .
3. Tålmodighed er en dyd.......aghhh jeg er ikke tålmodig anlagt især ikke når det elektroniske strejker (eller bare er langsomt), så bliver jeg en anelse hysterisk....
4. Uge 7 bliver vores hus et stort kaos for der begynder vi at renovere vores badeværelse.....alt skal rives ud og nyt sættes ind.
5. Vores børn spiser med glæde fisk - sild, laks, ørred, sushi you name it. Dejligt for det står menuen på ret ofte her i huset.
6. Jeg bruger næsten ingen penge på mig selv (hånden på hjerte)......det er altid til børnene, hjemmet eller praktiske køb. Og ja det vil jeg hel klart gerne ændre på
7. Jeg har haft bøjle på mine tænder i flere år......det var et helvede kan stadig have mareridt om hvordan den blev strammet, og at jeg de efterfølgende dage kun kunne spise yoghurt. Dog har jeg aldrig fortrudt for resultatet blev rigtig fint.
8. Jeg følger ivrigt med i X-factor - perfekt program til en fredag aften sammen med mand, børn og masser af slik...
Den anden Award har jeg fået af Dalgaarden: 1. Jeg har gang i alt for mange projekter i øjeblikket. Nogle projekter mangler kun en knap eller lignende så jeg burde jo bare tage mig sammen.......måske der skal et indlæg til, for at give mig sparket.
2. Jeg sover alt for lidt.......som i virkelig alt for lidt. Sorte rander er jeg ekspert i at dække for jeg lærer jo åbentbart ikke at gå i seng i ordentlig tid!
3. Mine 4 børn er alle født helt uden nogen form for smertestillende - ikke fordi jeg ikke havde lyst undervejs for det gjorde virkelig nas, men der har bare ikke været tid...og så er jeg da egentlig også lidt stolt af det her bagefter.
Jeg lader bloglegene strande her....
Kähler er flyttet ind og endda med hele 3 produkter:
Hos the Sweetspot dk har jeg vundet et gult USB-stick - hold da op jeg er glad for det 1000 tak!Se mere om det hos Kähler, hvor jeg også har lånt alle billeder.
Derudover har jeg for købt et par vaser. Mellemstørrelse i lilla og en lille orange.Husk også at der kun mangler 3 faste læsere før jeg trækker vinderen af min Give Away.
Denne dråbe pude i eget design er på spil:
Jeg har haft fantastisk dag! Sofia og jeg stemplede nemlig ind på Cupcake Fabrikken hos en vaskeægte Vintage Hausfrau. Julia har så gennemført en stil og Cupcake Fabrikken er et genial koncept.....jeg kan kun opfordre jer til at deltage I en af hendes workshops. Tiden flyver afsted - specielt når selskabet var så godt som i dag........nå ja, og så fordi Sofia skulle skiftes / ammes nogle gange undervejs! Pigerne ventede meget spændt på at se resultatet - det er godt nok svært, når man ikke må røre:
Blomsterkage til Ida:Prinsesseslot til Sara:
Harry Potter kage med trylleglimmer til Emil:
Dråbe / harlekintern til Kim:
Firkløver til mig selv:
Kagerne smagte fantastisk - for selvfølgelig er de allerede spist.Tak for en fantastisk dag og super godt selskab.
Se mere om vores dag inde hos Trine, der også har links til de øvrige deltagere! Indsendt af
Camille fra Hverdagshjem har åbnet sine køkkenskabe og vist os sine flotte stel......det kunne jeg også tænke mig at gøre. Det har virkelig været sjovt og også en lidt skræmmende leg. For da først jeg fik åbnet for skabe i køkkenet, skænke, kigget på hylderne - ja så væltede det jo nærmest frem med kaffekopper og krus......hvor mange får du at vide om lidt....først lidt billeder af mine kopper og stel:
Vores hverdags- og fine stel:
Det hvide med blå retro blomster er fra Winterling (det findes også i brun og orange mener jeg). Det andet er fra Danild Tangent. Tangent er komplet med serveringsfade, dybe-, flade-, frokost- og kagetallerkner samt kaffekopper i massevis. Retro er med æggebæger, tallerkner, kopper og krus.
Derudover har vi et hav af mærkelige tallerkner. Firkantede, hvide, farvede, klare i alle mulige størrelser.
Jeg har en svaghed for sjove kopper / krus - gerne retro se bare her:
Krus fra Staffordshire Potteries LTDMads Stage fuglekrus - i baggrunden anses brune Sødahl krus (har også kaffekopper i det mærke)
Prikker og hjerterSolgule krus uden hank Smølfer og gravhundeDe krus Kim og jeg brugte i morges....
Jeg samler også på Rosti Mepal og har en lille stak tallerkner, æggebæger, skåle osv.Påfugletallerknen er fra Villeroy & BochSkålene er sidste nye loppefund - en varm orange og en Kähler "look a like"I min søgen efter stel fandt jeg også disse (som vi aldrig bruger):Romantisk arvestel og retro jeg bare ikke kunne lade stå i en genbrugsforretning...
Derudover har jeg 32 hvide kaffekopper fra Atelier (flytte hjemmefra sæt + fået fra min søster da hun fik et andet stel). Glas krus fra Rosendahl, et par Megamussel krus og så stod der sørme 11 kopper på mit arbejdsværelse til dimse dutter og lignende.
Alt i alt har jeg 106 kaffekopper / krus + de 11 fra arbejdsværelset Sååå kaffe....anyone?
Dagens projekt giver vist lidt sig selv - sortering. Er der mon nogle i Blogland der har flere kaffekopper / krus end mig?
PS. Du må gerne ryste på hovedet, grine højt og tænke "hvad sker der for hende".....
Jeg gider ikke blogge om alt den sygdom der hersker herhjemme, så i stedet vil jeg vise jer noget der altid får mig i godt humør.....et godt tilbud. Disse fine trækasser købte jeg i Tiger den anden dag - ja for bare 10 kr pr. stk. Kasserne bruges normalt til udstilling, så der er ingen garanti for at alle Tiger forretninger har dem.
De vil være fine som malede bogkasser med tapet, til opbevaring og orden på mit arbejdsværelse eller måske bygget sammen til en stor sættekasse. Jeg købte i første omgang for en hund, så må jeg se hvor langt det rækker....